<classify> SERIKALI imetamka kuwa ipo mbioni kutunga sheria kwa ajili ya kuyatambua na kuyalinda mapitito ya wanyama ushoroba ambayo yameanza kuingiliwa na ongezeko kubwa la shughuli za binadamu katika maeneo hayo.Waziri wa Nchi Ofisi ya Makamu wa Rais-Mazingira na Muungano, Januari Makamba alitoa kauli hiyo akizindua mradi wa utunzaji na uhifadhi wa Mazingira ya eneo la magharibi mwa nchi ambalo limeathirika kwa kiasi kikubwa na shughuli za kibinadamu.Makamba alisema kuwa kuingiliwa kwa mapitio ya njia za Wanyama imekuwa tatizo kubwa ambalo limesababisha Wanyama kushindwa kusafiri kutoka sehemu moja kwenda sehemu nyingi na wakati mwingine kujikuta wakiingia kwenye makazi ya binadamu na kuuawa au kuua.Awali akizungumza katika uzinduzi huo Mkuu wa mkoa Kigoma, Emmanuel Maganga ametoa agizo kwa watu wote waliojenga na kufanya shughuli za kibinadamu katika eneo la mapitio ya Wanyama ushoroba katika wilaya ya Uvinza mkoani humo kuondoka mara moja kwani tayari uamuzi wa jambo hilo umeshafanyika na kinachosubiriwa ni utekelezaji wake tu.kwa upande wake Kaimu Balozi wa Marekani Nchini Tanzania, Uhifadhi na utunzaji Mazingira una uhusiano mkubwa katika utekelezaji wa mipango ya Maendeleo endelevu na kusema kuwa serikali ya Marekani inavutiwa kwa kiasi kikubwa na utalii unaofanyika nchini ambao unaweka kipaumbele katika Uhifadhi wa Mazingira lakini pia kujali Maisha ya wananchi.Akieleza utekelezaji wa mpango huo Mkurugenzi wa Taasisi ya Jane Goodall Tanzania, Dk. Carlos Drew alisema kuwa kutekelezwa kwa mradi huo wa miaka mitano kunatokana na tishio kubwa la kimazingira linaloikumba sehemu hiyo ya nchi ikitishia uwepo wa viumbe hai muhimu kama Sokwe na kuathiri Maisha ya wananchi na viumbe hai wanaoishi katika maeneo hayo.  <topic>: kitaifa 